Държавен вестник, бр. 29, 2004 г., стр. 10

С Т Р .  10
Д Ъ Р Ж А В Е Н   В Е С Т Н И К
Б Р О Й  29
(3) Предложения за налагане на дисципли-
нарни наказания на всички съдии, прокурори
или следователи, на административни ръково-
дители и на техни заместници могат да правят
и министърът на правосъдието или не по-мал-
ко от една пета от общия брой на членовете на
Висшия съдебен съвет.
Чл. 173. (1) Дисциплинарно наказание на
съдия, прокурор или следовател, както и на
административен ръководител и на негов за-
местник, се налага от Висшия съдебен съвет.
(2) Дисциплинарно наказание на съдия-из-
пълнител и на съдия по вписванията се налага
от министъра на правосъдието.
(3) Дисциплинарното производство може да
бъде възбудено до 6 месеца от откриването, но
не по-късно от една година от извършването на
нарушението.
(4) При дисциплинарно нарушение, което е
и престъпление, установено с влязла в сила
присъда, сроковете по ал. 3 започват да текат
от влизането в сила на присъдата.
(5) Сроковете по ал. 3 не текат, ако лицето е
в законоустановен отпуск.
Чл. 174. (1) Преди налагане на дисципли-
нарното наказание докладчикът по чл. 175,
ал. 1 или дисциплинарният състав по чл. 33 из-
слушва или поисква писмено обяснение от
привлеченото към дисциплинарна отговорност
лице и събира всички доказателства от значе-
ние за делото.
(2) Когато докладчикът или дисциплинар-
ният състав не е изслушал лицето или не е по-
искал писмено обяснение, съдът отменя нало-
женото дисциплинарно наказание, без да раз-
глежда спора по същество.
Чл. 175. (1) Дисциплинарните наказания по
чл. 170, ал. 1, т. 1 и 2 и по чл. 170, ал. 2, т. 1 и 2
се налагат от Висшия съдебен съвет след док-
лад на определен от неговия състав докладчик.
Решението за образуване на дисциплинарно
производство и за определяне на докладчика се
приема в 14-дневен срок от постъпване на пред-
ложението.
(2) Преписи от решението по ал. 1 и от пред-
ложението се съобщават по реда на чл. 41—52
от Гражданския процесуален кодекс на лицето,
привлечено към дисциплинарна отговорност,
което в 14-дневен срок от съобщаването може
да направи писмени възражения и да посочи
доказателства.
(3) Докладчикът представя на председател-
стващия Висшия съдебен съвет доклад с мне-
ние за наличието или липсата на основания за
налагане на дисциплинарно наказание.
Чл. 176. (1) Дисциплинарно производство по
предложение за налагане на дисциплинарните
наказания по чл. 170, ал. 1, т. 3 и 4 и по чл. 170,
ал. 2, т. 3 се осъществява от дисциплинарен
състав на Висшия съдебен съвет, определен
съгласно чл. 33. Членовете на дисциплинарния
състав избират председател от състава си.
(2) Председателят на дисциплинарния със-
тав образува дисциплинарно производство, оп-
ределя докладчик и насрочва заседание в 14-
дневен срок от образуването на дисциплинар-
ното производство.
(3) Преписи от предложенията за налагане
на дисциплинарното наказание и за образуване
на дисциплинарно производство се съобщават
по реда на чл. 41—52 от Гражданския процесу-
ален кодекс на лицето, привлечено към дис-
циплинарна отговорност, което в 14-дневен срок
от съобщаването може да направи писмени въз-
ражения и да посочи доказателства.
Чл. 177. (1) За заседанието на дисциплинар-
ния състав се уведомяват привлеченото към
дисциплинарна отговорност лице и вносителят
на предложението.
(2) До заседанието вносителят може да от-
тегли предложението си със съгласието на
привлеченото към дисциплинарна отговорност
лице, с което дисциплинарното производство
се прекратява.
Чл. 178. (1) Дисциплинарният състав изяс-
нява фактите и обстоятелствата по извършено-
то нарушение, като изслушва предложението
за налагане на дисциплинарно наказание от
вносителя или от упълномощен негов предста-
вител и привлеченото към дисциплинарна от-
говорност лице.
(2) Привлеченото към дисциплинарна отго-
ворност лице има право на адвокатска защита.
Чл. 179. Дисциплинарният състав може да
събира гласни, писмени и веществени доказа-
телства, включително чрез делегиран свой член,
както и да изслушва вещи лица.
Чл. 180. (1) Дисциплинарният състав прие-
ма решение, в което се съдържа становище от-
носно наличието или липсата на основание за
налагане на дисциплинарно наказание, и пред-
лага наказанието.
(2) Решенията на дисциплинарния състав се
вземат с обикновено мнозинство.
Чл. 181. (1) В 7-дневен срок от изготвянето
на доклада или от приемането на решението
докладчикът или дисциплинарният състав го
представя на председателстващия Висшия съ-
дебен съвет заедно с преписката по делото за
внасяне във Висшия съдебен съвет на първото
следващо заседание.
(2) Дисциплинарното наказание се налага с
мотивирано решение на Висшия съдебен съвет,
прието с мнозинство повече от половината от
общия брой на всички членове. С решението си
Висшият съдебен съвет може да отхвърли пред-
ложението за налагане на дисциплинарно на-
казание или да наложи някое от предвидените
в чл. 170, ал. 1 или 2 дисциплинарни наказания.
(3) Дисциплинарно наказание на съдия-из-
пълнител и на съдия по вписванията се нала-
га с мотивирана заповед на министъра на пра-
восъдието.